Hatna wayen yenna Mass Kamal Buɛmara ɣef temsalt-agi n ureṭṭal (imnekcamen) akked awalnuten.29 « Gar yimsawalen n tutlayt, llan gar-asen wid yettfiqen (am wid yeɣran tamaziɣt rnan ɣran tutlayin-nniḍnin) i «wawalen imaynuten» mi d-rzan ɣer tutlayt. Dɣa, deg yiseggasen-a ineggura, aṭas n « wawalen imaynuten» i d-yernan ɣer umawal n tmaziɣt ; tuget degsen d asnulfu i ten-id-snulfan medden. Maca, uqbel abrid-a n usnulfu, yella ubrid-nniḍen swayes sṭaqqaten medden tutlayin-nsen. Deg tmaziɣt, ama d tin n zik, ama d tin n wass-a, imsawalen « ttagmen-d » awalen seg tutlayin ay ssnen, i yellan ttidirent ɣer tama-nsen. Daymi i nezmer ad naf deg umawal n tmaziɣt awalen i dyekkan seg tutlayin i yegren aẓar deg Tmazɣa ; tutlayin yecban tagrigit, talatinit, taεrabt, tafransist, tamalṭit, atg. D acu kan, gar tutlayin yegren aẓar mliḥ-mliḥ deg